Meksika

| style="border-bottom:2px solid #D8E9FC" width="3" |&nbsp;

**Meksika** (מיקסיקו), o los **Estatos Unitos Meksikanos** ez un payiz d'Amerika del Nord. Al nord zon loz Estatos Unidos, al sud topa kon la Repuvlika de Guatemala i el Belize, tyene una superfisia total de 1,964,375 km² de territoryo i ez apartajado en 32 entidades federalas yamadas estatos. La kapital es la Sivdad de Meksiko; endemaz ez la sivdad mas grande del payiz, enjuntamente kon la su zona metropolitana, siendo una de laz aglomerasyones mas grandes del kontinente Amerikano i del olam. Endemaz el payiz ez atopado entre el Osyano Pasifiko i el Osyano Atlantiko (a la beyra del Golfo de Meksiko i dela Mar Karibeana); por la su posisyon jeografika, el payiz topa adentro de un area estratejika para la ekonomiya. 

El payiz ez una repuvlika federala, demokratika i representativa ande ay trez puederes de governo, el pueder lecislativo ke apresenta la Kamara de Diputados i Senadores o Kongreso de la Unyon, el pueder cudisialo ke apresenta la Suprema Korte de Custizia i el su şefe de estato ke ez el prezidente del eşekutivo. La Konstitusyon Politika de loz Estatos Unitos Meksikanos, zon las leyes de esta nasyon soberana, ke apresenta la demokrasia del payiz başo las ordenanzas de diritos i obligasyones para el nifus nasyonalo i ajeno ke mora en el payiz.

En Meksiko ay una povlasyon kontada de 119 530 753 avitantes (senso del anyo 2015), asegun laz leyes del payiz, zon meksikanos los hijos nasidos en otros payizes de sivdadanos meksikanos morantes en payizes ajenos. La mayoria de loz meksikanos avlan kastilyano, ez endemaz, el payiz de mayor povlasyon de avla kastilyana en el mundo, tambyen egzisten meksikanos ke avlan 63 linguas indijenas o nativas amerikanas, komo el nahuatl, maya, mixteko, zapoteko, otomi entre otras.

Es una de laz nasiyones kon una grande rikeza kulturala i es puededora de una erensia istoryika i artistika munço antika ke la UNESCO ha deklarado Erensia Kulturala de la Umanita. Ez un payiz kon munça kultura orijinala i una fuerte infuensia iberika, por lo kualo ez konsiderado enel mundo komo un payiz multikulturalo, multilingualo i multietniko, endemas de aver una grande biodiversita en flora i favna, a kavza de klimas distintos en el territoryo nasyonalo.

En Meksiko ay una ekonomia ekstremada, asegun los sus nivelos de vida zon komparados a paizes komo Almania i Burundi adentro de un mismo territoryo, las desigualtas entre meksikanos zon bastante evidentes. Meksiko kuenta kon rikezas naturales i minerales komo petroleo, lo kualo ez parte emportante del manadero de la su ekonomia, ansina tambyen el desvelopamiento del turizmo por un klima bueno kon galanas i ermozas plajas i una rikeza istoryika, kulturala i artistika.

## Etimolojiya

En ciudeoespanyol ay dos nombres de uzo para el nombre del payiz, la etimolojiya es ladinada komo **Meksiko** o **Meşiko**, kuyo orijen es dela lingua nahuatl, la suya intepretasyon del biervo *Mexihco*, el kualo siknifika *Lugar del dyo Mexihtli*, una representasyon de Huitzilopochtli. Otra versyon diz ke signifika *Lugar en el ombeliko dela luna*, asegun se diz ke proviene de *metztli* (luna), *xictli* (ombeliko) i -co, de lugar.

Endemas se kreyia asegun ke durante la kolonya espanyola el dio *Mexitli* era el una transliterasyon del ebreo *Meşias*. Fransisco Javier Clavijero, asegun kien intepreto la etimolojiya de Meşiko kon orijin kombinado del nahuatl i del ebreo, del biervo ebreo de *Maşiah* i del biervo nahuatl de *ko* komo lugar, signifikando *Tyerra del Maşiah*. Endagora se tiene deformada la su palavra orijinala del Meksiko. 

En kaştilyano se diz *México* i *Méjico*, el su nombre ofisialo es *Estados Unidos Mexicanos*, otro nombre komun es *Repuvlika Meksikana*. La avreviasyon del payiz es MX o MEX, se uza prinsipalmente para kodigos.

## Istorya
El adam amerikano povlo el territoryo del aktualo Meksiko 30,000 anyos atra. La Mueva Spanya hue un territoryo ke pertenezio a la Reyno d'Espanya.

## Jeografiya
Indemas, Meksiko se topa entre las sus koordinadas 32° i 14° nord i 86° i 118° oeste; jeografikamente se konforma por una grande masa kontinentala de la plaka norteamerikana, al oeste se topa la Peninsola de Başa Kalifornya i aleste se topa la Peninsola de Yukatan, al zentro es el Altoplano Centralo una planada serkada por katenas muntanyosas ensima de 2000 metros de altitud, tyene otras posesyones minores no kontinentales komo las Izlas Revillagigedo, las isolas Marias, la isola Guadalupe, la isola Tuburón, la isola Cedros, la izla Cozumel y el banko Chinchorro.

## Governo y administrasyon
### Organizasyon teritoriala
Politikamente, Meksiko es apartajado en 32 entidades federalas, la su kapital politika es la Sivdad de Meksiko, sede ande kedan todos los poderes de governo. Kada estato o entita federala tyene soberaniya propia, leyes propias i symbolos propios, pero todos estos, sertamente estan sujetos a la Kostitusyon Politika de los Estatos Unitos Meksikanos.

Kada estato esta atartajado en belediyes, el su representante de governo es el alkakde i el su korpo admnistrativo del ajuntamiento, los belediyes tyenen una kavesera o kapitala del belediye komo sede del governo lokal. Las sus leyes lokalas zon representatas por el *Bando Municipal de Policía y Buen Gobierno*, ande se diktan las reglas de urbanita i komportamiento sivdadano.

## Ekonomiya
Meksiko es una de las prinsipalas ekonomiyas dela Amerika Latina, a nivel mundial es un territoryo byen ubikato, lo ke desvelopa la industriya petrolera, el komersyo i el turizmo komo prinsipalas fuentes de kapital. La su moneda es el peso meksikano, endemas el dolar amerikano es una prinsipala divisa ke se uza para el komersyo i la eksportasiyon al eksterior del payiz para merkar.

## Demografiya
Tyene un nifus por asima de 120 milyones de personas, la mayor parte bive enel Vaye de Meksiko, partikularmente en Sivdad de Meksiko i Estado de Meksiko, aldredor de El Bajío enel oeste del payiz i sivdades kon la frontiera estatounidense.

## Edukasyon
En Meksiko se topan empostantes institusyones edukativas komo la Univertita Otonoma de Meksiko.

## Kultura

Meksiko es una delas nasyones mas puededoras en patrimonyo kulturalo, la tyerra hue povlada endenantes, desde miles de anyos atras, los primeros ombres aborijinalos deşaron objetos preyistorikos de la presensya umana enel territorio. Las sivilizasyones prekolombinas y el periodo kolonialo espanyol deşaron una rika erensia kulturala en arkitektura, muzika, pintura, danza, teatro, literatura, eskultura y kuzina. Komo nasyon independiente, el buto hue kriar muevas manisfestasyones artistikas komo el filmo y el teatro, entre los akavdalados meksikanos del sieklo XIX. En anyos akturales, durante el sieklo XX y seklo XXI, Meksiko es una nasyon de emportantes manifestasiones kulturalas komo el filmo, el muralismo, el djunalismo, el muevo teyatro y la mueva danza.

## Espor

Los esportes se cogan ansina desde tiempos prekolobinos por los aborijinalos de estas tyeras, el tlachco arkitektonikamente era un kampo esportivo para cogo de pilota, ay evidensia deyo adentro de zonas arkeolojikas en diversas sivdades prekolombinas.

Uno de los cogos nativos es el ulama, espor ke usa una pilota de piel, es cogado en el estado de Sinaloa.

La charreria se konsidera el espor nasyonalo delos meksikanos. Este espor komenzo delas sus fayenas delos jinetos enlas haziendas ganaderas de la vita rurala, Los Llanos de Apan i Calpulalpan zon konsiderados komo la kuna de la charerria. El su orijin data de la epoka koloniala espanyola.

El futbol es uno delos esportes mas cogados enel payiz, ay ekipos de primera divisyon y ekipos de sigunda divisyon enlas grandes ligaduras.

Los cogos olimpikos hueron selevrados enel anyo de 1968, la Sivdad de Meksiko hue sede del evento esportivo.

## Refrensyas


Kateggoría:Vikipedya:OT
Kateggoría:Vikipedya:Artikolos kon varias grafias
Kateggoría:Vikipedya:Artikolos kandidatos para buenos
Kateggoría:Payizes
*